Nos Hugo, domicellus, quondam filius domini Walcherii, dicti Put, militis, de Levier, et Guillermeta, ejus uxor, quondam filia domini Petri de Chantrens, militis, notum facimus quod nos non decepti, non circonventi, non vi, dolo, metu seu precibus inducti, sed spontanei, pro nostris negociis utiliter expediendis et agendis, vendidimus et vendimus, tradimus, cedimus, quittamus et concedimus im perpetuum et irrevocabiliter domine Lore, relicte nobilis viri Johannis, quondam comitis Cabilonensis et domini Salinensis, et suis heredibus vel cui concesserit, sexdecim jugera terre arabilis, sita in territorio seu finagio de Livier, quorum duo sita sunt in loco qui dicitur Combes, juxta terram Petri, dicti Chapuset; item, unum juger situm in loco qui dicitur Contour, juxta campum dictum de Braies, a superiori parte; item, duo jugera sita in loco qui dicitur Plaigne, juxta pratum domini Petri, militis, de Fertens; item, subtus locum qui dicitur Gravelete quatuor jugera, juxta campum liberorum dicti Cuvier; item, duo jugera sita a la Velpeliere, juxta campum Gerardi Clerici, de Livier; item, in campo de la Cuedra unum juger et dimidium, juxta campum liberorum dicti Gradel, ab inferiori parte; item, in campis des Plaignet duo jugera et medietatem unius jugeris, a superiori parte, juxta terram domine Beatricis, relicte domini Richardi, dicti Put, militis, de Livier; item, unum juger situm juxta viam que ducit apud Vyns, ex una parte, et, ex altera parte, juxta campum dicti Valet; item, pratum quoddam duarum septurarum situm in dicto territorio de Livier, juxta viam que ducit apud Usyes et pratum Guidonis, domini vicarii de Levier; item, quoddam pratum trium septurarum situm in dicto territorio de Levier in prato domini Bernardi, juxta pratum dicti Restelier; item, unam eminam frumenti censualem sitam supra mansum es Ailleriz, in nativitate Domini Jesu Christi annuatim persolvendam; item, duos solidos censuales, quorum duodecim denarii siti sunt super domum Stephani, dicti Put, domicelli, de Livier, et alii duodecim denarii siti sunt super casale dictum dou Motoy, in die ramis Palmarum annuatim persolvendos; vendidimus, inquam, pro duodecim libris bonorum et expendibilium stephaniensium quas habuimus et recepimus a dicta domina Lora emptrice, tempore hujus vendicionis, nomine precii, in pecunia numerata, et de hiis tenemus nos plenarie pro pagatis... Et sciendum est quod predicta omnia et singula a nobis Hugone et Guillermeta vendita predicte domine Lore sunt de feodo ipsius domine Lore superius nominate. In cujus rei testimonium, nos predicti venditores, Hugo et Guillermeta, sigillum venerabilis capituli ecclesie Sancti Michaelis Salinensis presentibus litteris rogevimus et fecimus apponi... Actum VIº kalendas aprilis anno Domini millesimo CCº septuagesimo quarto.